ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԿ ԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ապրիլի 2020 թվականի N - Լ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍ­ԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆ­ՐԱ­ՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍ­ՏԱ­ՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅԱՆ ՄԱՍԻՆ

 -------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը որոշում է.

1. Հավանություն տալ «Հայաստանի Հանրապետության հարկային օրենսգրքում լրացում կատարելու մասին» Հայաստանի Հանրա­պետության օրենքի նախագծի (*Պ-472-07.02.2020-ՏՀ-011/0*) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2020թ. ապրիլի

 Երևան

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍ­ԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆ­ՐԱ­ՊԵՏՈՒԹՅԱՆ ՕՐԵՆՔԻ ՆԱԽԱԳԾԻ (*Պ-472-07.02.2020-ՏՀ-011/0*) ՎԵՐԱԲԵՐՅԱԼ ՀԱՅԱՍ­ՏԱ­ՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅՈՒՆԸ

«Հայաստանի Հանրապետության հարկային օրենսգրքում լրացում կատարելու մասին» Հայաստանի Հանրապետության օրենքինախագծով (այսուհետ` Նախագիծ) առաջարկվում է Հայաստանի Հան­րա­­պետության տարածքում տոհմային կեն­դանի մանր եղջերավոր անա­­սուն­ների օտարումն ազատել ԱԱՀ-ից: Նախագծի ընդունման հիմնավորման համաձայն՝ առա­ջար­կու­թյունը հիմնավորվում է այն հանգա­ման­քով, որ տոհմային այծերի և ոչխարների ներմուծումն ազատված է ԱԱՀ-ից, իսկ օտարումն՝ ոչ: Այս առումով, որպես նախագծի ընդունման նպատակ է դիտարկվում տեղա­­­կան տոհմային տնտեսությունների զարգացմանն աջակցությունը, ներմուծման հետ հավա­­­սար պայմանների ապահովումը, որի արդյունքում, նախագծի ընդունումը կնպաստի, մաս­նավորապես, նորաստեղծ և գործող տոհմային տնտեսությունների կողմից արտադրվող տոհմային անա­սուն­ների գնի նվազեցմանը, ինչը կնպաստի անասնապահության զար­գաց­մանն ու Հայաստանի պարենային անվտանգության բարձրացմանը:

Վերոգրյալի կապակցությամբ հայտնում ենք, որ նախագծի հեղինակի կողմից նմանօրի­­նակ առաջարկություն ներկայացվել է նաև 2019 թվականին: Հեղինակի կողմից քննարկման ներկայացված՝ Հայաստանի Հանրա­պե­տու­­թյան հարկային օրենսգրքում լրացում կատարելու մասին ՀՀ օրենքի շրջանակներում առաջարկվել էր Հայաստանի Հան­րա­­պետության տարածքում տոհմային կեն­դանի խոշոր եղջերավոր անա­­սուն­ների օտարումն ազատել ԱԱՀ-ից: ՀՀ կառա­վա­րու­թյունը 2019 թվա­կանի ապրիլի 18-ի թիվ 415-Լ  որոշմամբ առաջարկության ընդունումը համարել է ոչ նպա­տակահարմար՝ ներկայացնելով մի շարք նկատառումներ և խնդիրներ: Այնուհետև, նախա­­գիծը 2019 թվականի հունիսի 19-ին ընդունվել է ՀՀ Ազգային Ժողովի կողմից:

Հայտնում ենք, որ նախկին առաջարկության վերաբերյալ ներկայացված նկատա­ռում­ները և խնդիրները արդիական են նաև ներկայացված առաջարկության պարագայում և այս առումով Նախագծի վերաբերյալ հայտնում ենք հետևյալը:

1. Որպես ընդհանուր նկատառում, հայտնում ենք, որ անուղղակի հարկերից ազատ­­­­ման արտոնությունների շրջանակի ընդլայնումը հակադրվում է ներկա փուլում իրա­կա­նացվող՝ հայտարարված հարկային քաղաքականությանը, որի շրջանակներում նախա­տես­վում է`
2. նախ, աստիճանաբար նվազեցնել ուղղակի հարկերի գծով հարկային բեռը և դրա հետևան­քով առաջացող՝ պետական բյուջեի հարկային եկամուտների կորուստը որոշա­կիո­րեն փոխ­հա­տուցել անուղղակի հարկերի գծով հարկային բեռի բարձրացման հաշվին,
3. հարկային համակարգի հետագա բարեփոխումների շրջանակներում գնահատել գոր­ծող հարկային արտոնությունների արդյունավետությունը և կրճատել այն հարկային արտոնու­թյուն­ները, որոնք արդյունավետ չեն գնահատվի: Այս առումով, հատկանշական է հատկապես այն, որ քաղաքականության նշյալ ուղղությունը արտացոլվել է ՀՀ ֆինանս­ների նախարարու­թյան կողմից մշակված՝ Հայաս­­տանի Հանր­ա­պե­տու­թյունում հարկային բարեփոխումների իրա­կանացման հայե­ցա­կարգի նախագծում, որը ս.թ. փետրվարի 18-ին ՀՀ վարչապետի մոտ տեղի ունեցած քննարկման արդյունքում հավանության է արժանացել: Նշյալ հայեցակարգի նախագծով, մասնավորապես, սահմանվել է, որ առաջիկա տարիներին կարևորվելու է ԱԱՀ-ի գծով առկա հարկային արտոնությունները աստիճանաբար կրճատելու քաղաքականու­թյունը: Մյուս կողմից մեծապես կարևո­րե­լով սահմանափակ բյուջետային հնա­րավորություն­ները պետական աջակցության ծրագ­րերի շրջանակներում առավելագույն հաս­ցեականու­թյամբ օգտագործելու նպատակադրումը՝ նշյալ փաստաթղթով ամրագրվել է, որ առաջի­կա­յում քննարկման առարկա է դառնալու ԱԱՀ-ից ազատման արտո­նությունների շրջանակը կրճա­­տելու և փոխա­րենը հասարակության սոցիալապես անա­պահով խմբերին պետական բյու­ջեից հասցեական ձևով տրամադրվող աջակցության ծավալն ընդլայնելու հնարավո­րու­թյունը՝ դրա­նով իսկ պետության աջակցությունը դարձնելով առավել թիրախային ու արդյու­նա­վետ:
4. Նախագծի ընդունման հիմնավորմամբ ներկայացված՝ տոհմային մանր եղջերավոր անա­­սունների օտարումն ԱԱՀ-ից ազատելու դեպքում այդ կենդանիների գների նվազելու դիտարկ­ման կապակցությամբ, հայտ­նում ենք, որ ԱԱՀ-ի մասով արտո­նությունների կիրա­ռու­թյան նախորդ տարիների փորձը բազ­միցս ապա­­­­ցուցել է, որ ԱԱՀ-ի արտոնությունների կիրա­ռու­թյունը երբեք ուղղակիորեն չի հանգեցնում ապրանք­­ների գների՝ ԱԱՀ-ի դրույքաչափին համա­պա­տաս­խանող գումարի չափով նվազեցման: Նշյալ հան­գա­մանքն ունի և´ օբյեկտիվ, և´ սուբ­յեկ­տիվ պատ­ճառներ: Մասնավորապես, որպես օբյեկտիվ պատ­­ճառ, կարելի է նշել այն, որ ապրանք­ների իրացումն ԱԱՀ-ից ազատելը դեռևս չի նշա­նա­կում, որ տնտե­սավարող սուբ­յեկտ­­ներն ազատ­վում են մատակարարներին ԱԱՀ վճա­րելու պար­­­տա­­վո­րու­­թյուններից: Արդ­յուն­­քում ԱԱՀ-ից ազատված գործարքներին վերա­գրվող ձեռք­­­բե­­րում­ների մասով մատա­կա­րար­ներին վճարված ԱԱՀ-ի գումարները (տվյալ դեպքում, օրի­նակ, կեն­դա­նին աճեցնելու համար ձեռքբեր­ված կերի կամ էլեկտ­րաէներգիայի համար վճար­ված ԱԱՀ-ի գումարները) արտո­­­նու­թյան շահառու հան­­դի­սա­­ցող տնտեսավարող սուբ­յեկտ­ները ստիպ­ված են լինում միա­ց­նել ապրանք­ների ձեռք­­բեր­ման ծախսերին, ինչի արդ­յուն­քում ապրանք­ների գինն ԱԱՀ-ի դրույ­քա­չա­փին համա­պա­տաս­­խա­­նող գումարի չափով չի կարող նվազել:

Սուբյեկտիվ պատճառները հիմնականում պայ­մա­նա­վոր­­­ված են այն հանգաման­քով, որ տնտեսավարող սուբ­յեկտ­ն­երը, որպես կանոն, ԱԱՀ-ից ազա­տելու արտոնությունն օգտա­գոր­ծում են որպես նախկինում ստացված շահույթներից ավելի մեծ շահույթներ ստա­նալու հնա­րա­­վորություն՝ անփոփոխ թողնելով կամ ընդամենը շատ քիչ չափով նվազեցնելով ԱԱՀ‑ից ազատ­ված ապրանքի գինը: Այլ կերպ ասած՝ ԱԱՀ-ից ազատման արտոնությունը կորց­նում է իր հասցեականությունը և իրական շահառուների շահերին ծառայելու փոխարեն նպաս­տում է արտոնության կիրառության իրական շահառու չհամարվող այլ տնտեսավարող սուբ­յեկտ­ների գործունեությանը։ Արդյունքում, պետական բյուջեն կրում է չհիմնավորված հար­կային ծախ­սեր։ Այս առումով, ներ­­­­կա­յացված առաջարկության ընդունման պարագայում այս ռիսկը չի կարող անտեսվել:

Տեղին ենք համարում նշել նաև, որ առաջար­կու­թյան ընդուն­ման դեպքում մանր եղջե­րա­վոր անասունների գների նվազման մանրամասն հաշ­­­­վարկներ ներ­կա­յացված չեն: Բացի այդ, ներկայացված չէ նաև ներմուծվող և տեղում աճեց­­վող տոհմային մանր եղջե­րավոր անա­սունների գների վերաբերյալ տեղեկատվություն՝ հաս­­կանալու համար, թե արդյոք առաջար­կու­թյան ընդունման դեպքում Հայաստանի Հան­րա­պետությունում աճեցվող անասունները կարող են գնային առումով մրցակցային առա­վե­լու­թյուններ ունենալ ներմուծվող տոհմային կենդանի­ների նկատմամբ: Նշյալ տեղեկատ­վու­թյունը կարևորվում է այն պատճառով, որ տոհ­մային մանր եղջերավոր անասունների ներ­մու­ծումն ազատված է ԱԱՀ-ից, հետևաբար եթե Հայաստանի Հանրապետությունում աճեց­վող տոհմային մանրեղջերավոր անասուններն առաջարկվող արտոնությունը տրամա­դրե­լուց հետո շարունակեն գնային առումով լինել ավելի թանկ, ապա ներկայացված առա­ջար­կու­թյան ընդու­նումը հանգեցնելու է միայն պետա­կան բյուջեի եկամուտների կորստի և իր առջև դրված նպա­տակին չի ծառայելու:

1. Բացի այդ, նախագծի ընդունման հիմնավորմամբ ներկայացված՝ առաջարկությամբ տեղական տոհմային տնտեսությունների զարգացմանն աջակցելու և ներմուծման հետ հավա­­­սար պայմաններ ապահովելու հետ կապված դիտարկման վերաբերյալ հայտ­նում ենք, որ հասկանալի չէ,թե խոսքը ինչպիսի հավասար պայմաններ ապահովելու մասին է, քանի որ ներմուծված տոհմային կենդանի մանր եղջերավոր անասունների օտարումը հարկվում է ԱԱՀ-ով:
2. Գտնում ենք, որ որպեսզի նախագիծը հիմնավորված համարվի, անհրա­ժեշտ է ներ­կա­յացնել համապատասխան հաշվարկներ և ուսումնասիրություններ ևս: Մաս­նա­վո­րապես, ինչ­պես արդեն նշվեց, տոհմային մանր եղջերավոր անասունների ներմուծումն ազատ­ված է ԱԱՀ-ից: Նախագծով առաջարկում է ԱԱՀ-ից ազատել նաև Հայաստանի Հանրապետության տարածքում դրանց օտա­րումը: Արդյունքում ստացվելու է, որ Հայաստանի Հանրապետություն ներմուծվող և իրացվող անա­սուն­ների գները որևէ փուլում չեն ծանրաբեռնվելու ԱԱՀ-ով, իսկ երկրի ներսում աճեցվող անա­սունների գներն, այդու­­հանդերձ, իրենց մեջ ներառելու են կեն­դանին աճեցնելու համար Հայաստանի Հան­­րա­պե­տությունում կատարվող ձեռքբերումների համար մատա­­կարարներին վճարված ԱԱՀ-ի գումար­­ներ: Այս առումով, կարծում ենք, որ նման ուսում­նա­սիրությունների և հաշ­վարկ­ների բացա­­­կայության պայմաններում նախագծի ընդու­նումը կարող է նախագծի առջև դրված նպա­­տակին հակառակ ազդեցությունն ունենալ: Ավելին, գտնում ենք, որ մինչև այս առա­ջար­կությանհետագա քննարկումը անհրաժեշտ է ուսումնասիրել և գնահատել, թե Հայաստանի Հան­րա­պե­տու­թյունում աճեցված տոհմային կեն­դանի խոշոր եղջերավոր անասունների օտա­րումը ԱԱՀ-ից ազատելուն ուղղված օրենս­դրա­կան առաջարկության ընդունումն ինչ արդյունքներ է թողել գյուղատնտեսության ոլորտի վրա՝ առհասարակ և Հայաստանի Հանրապետությունում տոհմային խոշոր եղջերավոր անա­սուն­ների արտադրության ծավալների վրա՝ մասնավորապես: Գտնում ենք նաև, որ նշյալ ուսում­նա­սիրությունները պետք է ուղղված լինեն նաև սույն գրությամբ ներկայացված ռիսկերը գնա­հա­տելուն:
3. Ներկայացված առաջարկությունը ենթադրում է ԱԱՀ-ից ազատման հարկային արտո­­­­նու­թյան տրամադրում ինչպես տոհմային մանր եղջերավոր անասուններ աճեց­նող­նե­րին, այն­­­պես էլ վերավաճառողներին: Այս առումով, նույնպես, գտնում ենք, որ ներկայացված առա­ջար­­կու­­թյունը խնդրահարույց է, քանի որ վերավա­ճառ­քով զբաղ­­վող տնտեսավարող սուբ­յեկտ­­ները, որոնց առևտրային վերադիրներն, ի դեպ, հաճախ կարող են ավելի մեծ լինել, քան աճեց­­նողների եկամուտները, զբաղվում են սովո­րական առք ու վաճառ­­­քով, որոնց մասով ԱԱՀ-ից ազատման արտոնության տրամադրումը հիմ­նավորված չէ:
4. Առաջարկությունը խնդրահարույց է հարկերի վճարումից խուսափելու ռիսկերը կառա­­­­­­­­վա­րելու և արդյունավետ հարկային վարչարարություն իրականացնելու առու­մներով: Մաս­­նա­վո­րապես, առաջարկության ընդունման դեպքումկարող է ստացվել այնպես, որ տնտե­­սա­վա­րող սուբյեկտները տոհմային մանր եղջերավոր անասուն չհամարվող այլ կեն­դա­­նի­ների օտա­րումը (որն ազատված չէ ԱԱՀ-ից) կարող են վերագրել տոհմային մանր եղջերավոր անա­­սուն­ների օտարմանը և այդպիսով խուսափելհարկերի վճարումից:
5. Հարկ ենք համարում ընդգծել նաև, որ գյուղատնտեսության ոլորտի համար գործող հար­­կա­յին և մաք­սային օրենս­դրու­թյամբ արդեն իսկ սահմանված է արտոնությունների շատ լայն շրջա­նակ: Ընդ որում, նշյալ արտոնություններից ամենահիմնականը, թերևս համարվում է այն, որ մինչև 2024 թվա­կանի դեկ­տեմ­բերի 31-ը ներառ­­­­յ­ալ ընդգրկված հարկային տարի­ների համար գյու­ղա­տնտե­սա­կան արտադրանքի արտա­դրությամբ զբաղված շահո­ւ­թա­հարկ վճա­­րող­­ներն ազատ­վում են շահու­թահարկի վճարումից իրենց կողմից գյուղատնտեսական արտա­­դրանքի իրա­ցումից ստաց­վող եկամտի, ինչ­պես նաև այլ ակտիվների իրացումից ստա­ց­­­­վող և այլ եկա­մուտ­ների մասով, եթե այլ ակտիվ­ների իրացումից ստացվող և այլ եկա­մուտ­­­ների տեսա­կա­րար կշիռը համա­­պա­­տաս­խան հար­­­կային տարվա համախառն եկամտի մեջ չի գերա­զանցում տասը տոկոսը:

Բացի այդ, ըստ էության, հարկից ազատման արտոնություն է նախատեսված նաև ԱԱՀ-ի և շրջա­նառության հարկի մասով, քանի որ եթե տնտեսության այլ ոլորտներում գոր­ծու­նեու­թյուն իրականացնող տնտեսավարող սուբյեկտները պետք է կամ համարվեն շրջա­նա­ռության հարկ վճարող (ՀՀ հարկային օրենսգրքով սահմանված՝ շրջանառության հարկ վճա­րող համար­­­­­­­վելու պայմաններին բավարարելու և հարկային մարմին համապատասխան հայ­տա­­րա­­­րություն ներկայացնելու դեպքում), կամ եթե չեն համարվում շրջանառության հարկ վճա­­րող, ապա ՀՀ հարկային օրենսգրքի ուժով համարվում են ԱԱՀ վճարող, ապա գյուղա­տն­տե­սու­­թյան ոլոր­տում գործունեություն իրականացնող տնտեսավարող սուբյեկտ­ները մինչև իրա­ց­­­ման շրջա­նա­ռության 115 միլիոն դրամի շեմը գերա­­­զանցելը կարող են միաժամանակ չլինել և՜ շրջանառության հարկ վճարող, և՜ ԱԱՀ վճա­րող:

Ամփոփելով վերոգրյալը՝ ստացվում է, որ վերոնշյալ շեմը չգերազանցող չափով իրաց­ման շրջա­նա­ռություն ունեցող գյուղատնտեսական արտադրանք արտադրող տնտեսա­վա­րող սուբ­­­յեկտ­ները շրջանառության հարկ վճարող համարվելու վերաբերյալ հայտա­րարու­թյուն չներ­­կայացնելու դեպքում ազատվում են ձեռնարկատիրական եկամուտներից հաշ­վարկ­­­­վող բոլոր հարկերից, իսկ շրջանառության հարկի շեմը գերազանցած գյուղա­տնտե­սա­կան արտա­դրանք արտադրող տնտեսավարող սուբյեկտները՝ շահութահարկից:

1. Հայտնում ենք նաև, որ յուրաքանչյուր նոր հարկային արտոնության տրա­մա­­­­­­դրում ենթա­դրում է հար­­­կային եկամուտների կորուստ, հետևաբար նաև՝ առողջա­պա­հու­թյան, գյու­ղա­տնտեսու­թյան, սոցիա­լա­կան ապահովության, կրթության, բնա­պահ­պա­նության և այլ հանր­օգուտ ոլորտ­­­ներում չկա­տար­ված բյուջե­տա­յին ծախսեր: Մյուս կողմից, եթե հաշվի առնենք նաև այն հան­­գամանքը, որ պետու­­թ­­­յան ծախ­­սա­յին քաղաքականության շրջա­­­­­­­­նակ­նե­րում պետա­կան աջակ­­ցության բյու­ջե­­­տա­յին գործի­քա­կազմն ավելի հասցեական ու, հետևա­բար նաև՝ ավելի արդյու­­նավետ է, ակն­հայտ է դառնում, որ հարկային արտո­նու­թյուն­­­­­­ների տրամա­դրումը պետա­­­­կան աջակ­ցու­թ­յան լա­վա­գույն միջոցը չէ, քանի որ հար­կա­յին արտո­նությունը դրա իրա­կան հասցեա­տե­րերի համար որոշա­­կի կոնկրետ արդյունք չերա­շ­­­­խա­­վորելով հան­դերձ՝ հան­գեց­նում է հար­­կա­­յին ծախսերի առա­­ջացման՝ պետությանը զրկե­­­­լով աջակցության ավելի հաս­ցեա­կան ծրա­գրեր իրա­կա­նաց­­նելու հնարավորությունից:

Այս առումով, հարկ է նկատել նաև որի վերաբերյալ նշված է նաև նախագծի ընդունման հիմ­նավորման մեջ, որ գյուղա­տնտե­սու­թյան արդիականացման ծրագրի շրջանակներում «Հայաս­տանի Հանրապետությունում ոչխա­րա­բու­ծու­թյան և այծա­բու­ծու­թյան զարգացման նպա­տակով տրամադրվող նպատակային վարկերի տոկո­­սա­դրույք­ների սուբ­սի­դա­վորում» և «Հայաստանի Հանրապետությունում ոչխարաբուծության և այծաբուծու­թյան զար­­գաց­ման նպա­տակով պետական աջակցություն» միջոցառումների շրջանակներում ոչխա­րաբու­ծու­թյան և այծաբուծու­թյան զարգացման համար 2020 թվականի պետական բյու­ջեով նախա­տեսված ենհամա­պա­տաս­խանաբար 364,125.0 հազար դրամ և 310,500.0 հազար դրամ գումար:

Այսինքն, ոլորտի զարգացման համար պետական բյուջեից արդեն իսկ տրա­մադրվում են համապատասխան աջակցություն: Հետևաբար, նախագծով, ըստ էության, առաջարկվում է միևնույն նպատակի իրականացման համար կիրառել բյուջետային աջակցության տարբեր գործիքներ:

Վերոգրյալի կապակցությամբ, նախ, գտնում ենք, որ միևնույն նպատակի իրա­կա­նաց­ման համար միաժամանակ երկու գործիքակազմի կիրառումը արդյունավետության և հաս­ցեա­կա­նու­թյան ապահովման տեսանկյուններից նպատակահարմար չէ:

Բացի այդ, կարելի է ենթադրել, որ առաջարկության ներկայացումը պայմանավորված է այն հանգամանքով, որ պետական բյուջեից ոլորտի զարգացման համար տրամադրվող աջա­կ­ցությունը բավարար չէ կամ ոչ արդյունավետ է:

Այս առումով, հայտնում ենք, որ եթե պետու­­­թ­­­յան ծախ­­սա­յին քաղաքականության շրջա­­­­­­­­նակ­նե­րում ոլորտի զարգացման համար տրա­­մադրվող աջակցությունը բավարար չէ, ապա առավել նպատակահարմար է քննարկել ոչ թե հարկային արտոնություններ տրամադրելու հնա­րավորությունները, այլ այդ աջակցության շրջանակը ընդլայնելու հնա­րավորությունները, հաշվի առնելով նաև այն, որ պետա­կան աջակ­­ցության բյու­ջե­­­տա­յին գործի­քա­կազմն ավելի հասցեական ու, հետևա­բար նաև՝ ավելի արդյու­­նավետ է: Եթե պետական բյուջեից ոլորտի զար­գացման համար տրամադրվող աջակ­ցությունը արդյունավետ չէ, ապա նախ անհրաժեշտ է ուսումնասիրել և առանձնացնել հնարավոր ոչ արդյունավետ դրսևորումները, որից հետո քայլեր ձեռնարկել դրանց արդյունավետության բարձրացման ուղղությամբ:

Ամփոփելով վերոգրյալը, ինչպես նաև այն, որ առաջարկության ընդունումը կհան­գեցնի ՀՀ պետական բյուջեի եկամուտների նվազեցման՝ Հայաստանի Հանրապետության կառավարությունը ներկայացված Նախագծի ընդու­­ն­ումը համարում ենք ոչ նպատակահարմար և առաջարկում է Նախագծով քննարկվող գործող օրենսգրքի հոդվածը թողնել անփոփոխ::

ԵԶՐԱԿԱՑՈՒԹՅՈՒՆ

«Հայաստանի Հանրապետության հարկային օրենսգրքում լրացում կատարելու մասին» ՀՀ օրենքի նախագծի՝ պետական բյուջեի եկամուտների էական նվազեցման կամ ծախսերի ավելացման վերաբերյալ

Նախագծով առաջարկվում է Հայաստանի Հան­րա­­պետության տարածքում տոհմային կեն­դանի մանր եղջերավոր անա­­սուն­ների օտարումն ազատել ԱԱՀ-ից:

Հաշվի առնելով վերոգրյալը՝ հայտնում ենք, որ նախա­­գծի ընդու­նումը կհան­գե­ց­­­­նի ՀՀ պետա­­­­­­կան բյու­ջեի եկամուտների նվազեցման և չի հանգեցնի ՀՀ պետական բյուջեի ծախ­սերի ավելացման: